section_heading: Razvoj
paragraph_text: Potrebno je istaknuti da se jasna razlika između žanrova metala i danas ne zna, pa se događa da se sastavi pojavom novih stilova, odnosno protekom vremena, kategoriziraju u različite kategorije metala. Tako se npr. glazba sastava Helloween tijekom 1980-ih godina kategorizirala kao "pure" heavy metal, a danas se naziva "Euro" ili "power" metalom, dok se, zanimljivo, "power metal" glazbom 1980-ih nazivala i glazba sastava "Pantera" ili sastava "Annihilator". Dakako, govorimo o različitim tumačenjima autora i recenzenata žanra.